CELEX: 62014CA0430
Language: hu
Date: 2016-01-21 00:00:00
Title: C-430/14. sz. ügy: A Bíróság (ötödik tanács) 2016. január 21-i ítélete (az Augstākā tiesa [Lettország] előzetes döntéshozatal iránti kérelme) – Valsts ieņēmumu dienests kontra Artūrs Stretinskis (Előzetes döntéshozatal — Vámunió — Közösségi Vámkódex — 29. cikk, (1) bekezdés, d) pont — Vámérték-megállapítás — 2454/93/EGK rendelet — 143. cikk, (1) bekezdés, h) pont — A vámérték megállapítása szempontjából „egymással kapcsolatban álló személyek” fogalma — A természetes személy vevő és az értékesítő társaság vezető tisztségviselője közötti rokoni kapcsolat)

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/12
            
         A Bíróság (ötödik tanács) 2016. január 21-i ítélete (az Augstākā tiesa [Lettország] előzetes döntéshozatal iránti kérelme) – Valsts ieņēmumu dienests kontra Artūrs Stretinskis
   (C-430/14. sz. ügy) (1)
   
   ((Előzetes döntéshozatal - Vámunió - Közösségi Vámkódex - 29. cikk, (1) bekezdés, d) pont - Vámérték-megállapítás - 2454/93/EGK rendelet - 143. cikk, (1) bekezdés, h) pont - A vámérték megállapítása szempontjából „egymással kapcsolatban álló személyek” fogalma - A természetes személy vevő és az értékesítő társaság vezető tisztségviselője közötti rokoni kapcsolat))
   (2016/C 098/14)
   Az eljárás nyelve: lett
   
      A kérdést előterjesztő bíróság
   
   Augstākā tiesa
   
      Az alapeljárás felei
   
   
      Felperes: Valsts ieņēmumu dienests
   
      Alperes: Artūrs Stretinskis
   
      Rendelkező rész
   
   Az 1999. január 8-i 46/1999/EK bizottsági rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 143. cikke (1) bekezdésének h) pontját úgy kell értelmezni, hogy valamely természetes személy vevőt és azt a jogi személy eladót, amelyen belül e vevő rokona tényleges jogosultsággal rendelkezik arra, hogy az eladási árat az említett vevő javára befolyásolja, az 1996. december 19-i 82/97/EK európai parlamenti és tanácsi rendelettel módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 29. cikke (1) bekezdésének d) pontja szerinti, egymással kapcsolatban álló személyeknek kell tekinteni.
   
      (1)  HL C 421., 2014.11.24.